ועדת הכספים, כנסת 20, פרוטוקול מספר 916, 2018-01-15 10:00

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: אנחנו מתחילים בסעיף של תיקון שכר שרים וסגני שרים, התשמ"ב-1982, הצמדה לשכר הממוצע במשק.

משה גפני: זה סעיף שאני - -

מיקי רוזנטל: אין נייר של הצעה?

משה גפני: לא.

משה גפני: אני שמתי אותו.

משה גפני: אני לא יכול להגיד לוועדה.

משה גפני: אני בכלל לא יודע אם הממשלה מסכימה.

מיקי רוזנטל: אין הצעה?

מיקי לוי: יש הצבעה?

משה גפני: יש הצבעה.

משה גפני: אני הולך להגיד.

משה גפני: תכף תשמעו.

מיקי רוזנטל: בסדר.

מיקי רוזנטל: לא ראיתי שום נייר.

מיקי רוזנטל: אני בדרך כלל - -

אורן אסף חזן: האופוזיציה בעד?

אורן אסף חזן: אני רואה רק אופוזיציה פה.

מיקי רוזנטל: מה בעד?

אילן גילאון: אנחנו בעד, אתה יודע - - -

משה גפני: רבותיי, אני יכול, בבקשה, להגיד למה שמתי את זה.

<קריאה: לא לאחר אחרי הנכים אז צריך לעשות את זה עכשיו.

יעל גרמן: גפני, תגיד שאתה נגד וזהו.

אילן גילאון: אני מציע לך – אל תדון בנושא הזה עד שההצמדה בדיוק לשכר הממוצע במשק.

מיקי רוזנטל: שיצמידו את זה לשכר הנכים.

משה גפני: רבותיי, אנחנו כבר לפני כמה שנים עשינו תכנית – זאת בעצם הייתה בשעתו הצעה של הממונה על השכר שאני אימצתי וגם אתם שנעשה הצמדה של השכר.

בצלאל סמוטריץ': אני גם רוצה הצעה לסדר, בבקשה.

אילן גילאון: הנה, תצמיד לשכר המתנחלים.

יעל גרמן: גפני, גם אני מבקשת הצעה לסדר.

משה גפני: מה ההצעה לסדר?

משה גפני: אם אתם הולכים לדבר על העניין הזה אז צריך לדבר על העניין הזה.

משה גפני: אז תשמעו את מה שאני מסביר ותדברו - -

יעל גרמן: אבל יש לי הצעה לסדר בקשר לעניין הזה.

מיקי רוזנטל: אבל לכולם יש מה להגיד על העניין הזה.

יעל גרמן: נכון.

יעל גרמן: אז, יאללה, לכולנו יש.

איתן ברושי: אבל תנו לו לפתוח את הישיבה.

משה גפני: אז היה מדובר שגם שכר השופטים וגם שכר השרים וגם שכר חברי הכנסת יהיו צמודים באופן ממוצע בין השכר הממוצע למשק לבין ההצמדה למדד.

משה גפני: והייתה תכנית.

משה גפני: במשך הרבה זמן עבדתי על העניין הזה להגיע להסכמה, והייתה ישיבה אצלי בחדר עם השופטים כדי להגיע לפתרון עם משרד האוצר.

משה גפני: ואז כתבה לי בשעתו – אמרה לי, בוודאי, אבל יכול להיות שגם כתבה לי – מרים נאור, הנשיאה הקודמת של בית המשפט העליון, שאם אכן הפתרון הזה יהיה פתרון הם יסכימו להיות יחד עם כולם, ושזאת תהיה הצמדה, כיוון שבעבר ההצמדה למדד הייתה משמעותית, והרבה שנים ההצמדה למדד עומדת במקום, וההצמדה לשכר הממוצע במשק היא משמעותית.

משה גפני: לא יצא מכל התכנית הזאת משהו דרמטי, אבל מה שכן היה שהשופטים הגיעו להסכמה עם משרד האוצר שכשעשינו את החשבון התברר שהשופטים לא מקבלים כלום.

משה גפני: הם מורידים ממקום אחד ומעבירים למקום אחר.

משה גפני: האוצר לא נותן שקל לתכנית הזאת.

משה גפני: מכיוון שהוא לא נותן שקל לתכנית הזאת לי לא הייתה יכולת לבוא לשופטים ולהגיד להם: תסכימו להוריד מהשכר הממוצע במשק לאמצע הדרך להצמדה למדד.

משה גפני: זה לכאורה היה הנכון ביותר כי פעמים המדד היה גבוה, והיום השכר הממוצע הוא הגבוה.

משה גפני: לשים את זה באמצע, אז גם אם יש שינויים הדבר הזה קורה.

משה גפני: מכיוון שלא הגיע שום פתרון לעניין אני הגעתי למסקנה – אני, אף אחד לא ביקש ממני.

משה גפני: שרים דיברו איתי, אבל מזכירות הממשלה לא דיברה איתי, משרד האוצר כמובן לא דיבר איתי.

משה גפני: אני הרגשתי כאילו עשיתי עוול מעצם התכנית הזאת שמתנהלת שנים.

משה גפני: בעבר הייתה החלטה של ועדת הכספים שראש האופוזיציה יהיה כמו שר, ויושב-ראש הכנסת יהיה כמו ראש הממשלה.

משה גפני: היו הצמדות, החלטות שלנו שזה צריך להיות שווה, והמציאות בסופו של דבר, כמו שקורה היום שברגע שיש עדכון שיהיה כנראה מחר או השבוע שחבר כנסת יקבל יותר משר; הפערים בין נושא המשרה שאנחנו מופקדים עליהם – על חברי הכנסת אנחנו לא מופקדים – התוצאה תהיה עוול שאין כדוגמתו.

משה גפני: כך לא מתנהלת - - אני באמצע.

בצלאל סמוטריץ': שאלה על התיקון.

משה גפני: אין שאלה.

בצלאל סמוטריץ': אני אמתין.

משה גפני: אין שאלה.

משה גפני: תשאל אחרי זה.

משה גפני: תן לי לסיים.

בצלאל סמוטריץ': אני אמתין.

בצלאל סמוטריץ': אין בעיה.

משה גפני: ואז השאלה האם מותר לנו להשאיר את המצב הזה כמו שהוא עם פערים.

משה גפני: אני לא רוצה להביא דוגמות, אבל שחבר כנסת יקבל יותר ממה שמקבל שר זה דבר, לפי דעתי - -

אילן גילאון: חס וחלילה.

יעל גרמן: אפשר לא להעלות את השכר של חברי הכנסת, והוא לא יקבל יותר משר.

משה גפני: - - בלתי מתקבל על הדעת.

אילן גילאון: אבל לשר יש יותר כבוד, לא?

יעל גרמן: אז בוא לא נעלה לחברי הכנסת.

מיקי רוזנטל: את מוכנה לקבל הבטחה - - -

אורן אסף חזן: - - -

יעל גרמן: שקר.

בצלאל סמוטריץ': האופוזיציה עושה תחרות מי יותר דמגוג.

יעל גרמן: שקרן, שקרן.

אורן אסף חזן: למה את צועקת?

יעל גרמן: למה אתה משקר?

אורן אסף חזן: ככה מתנהגת מורה?

יעל גרמן: למה אתה משקר?

אורן אסף חזן: ככה מתנהגת מורה מחנכת?

יעל גרמן: מה התוספת?

יעל גרמן: משמיץ ומשקר.

אורן אסף חזן: בגילך את יוצאת מדעתך - - - הייתי מצפה מאנשים בגילה שידברו בנועם, בנחת.

יעל גרמן: תפסיק.

אורן אסף חזן: משהו קורה למפלגת יש עתיד.

משה גפני: אני מבקש.

משה גפני: זה לא המקום.

רחל עזריה: זה לא מכובד.

משה גפני: אתה רוצה להתווכח איתה?

משה גפני: במליאה.

משה גפני: לא פה.

אורן אסף חזן: היא התחילה לצעוק.

רחל עזריה: אורן, זה לא מכובד.

משה גפני: רחל, תעשי לי טובה.

משה גפני: הדיון הוא דיון.

משה גפני: אני מבקש לא להגיע לנושאים פוליטיים אחרים שאותם צריכים לעשות במליאה לגבי הוויכוח הזה ביניכם.

רחל עזריה: זה לא קשור לנושאים פוליטיים.

משה גפני: לכן אני מצאתי לנכון להביא את הדברים האלה לכאן.

משה גפני: אני מרגיש נקיפות מצפון מעצם העובדה שאני גרמתי לכך שהמציאות המעוותת הזאת קיימת.

משה גפני: מי שמחליט על חברי הכנסת זה לא אנחנו; מי שמחליט על חברי הכנסת זה ועדת הכנסת - -

<קריאה: - - -

משה גפני: ברוך ה', לא.

<קריאה: - - -

משה גפני: על כל דבר צריך להגיד ברוך ה'.

משה גפני: זה בסדר.

משה גפני: אני קורא ליושב-ראש ועדת הכנסת שגם חברי הכנסת וגם שרים יהיו באמצע כמו שדיברנו אז.

משה גפני: אבל מכיוון שזה לא נעשה - -

יואל חסון: מה זה באמצע?

משה גפני: בין המדד לבין השכר הממוצע במשק.

משה גפני: זאת הייתה נכונה, זאת הייתה הצעה של הממונה על השכר שאנחנו אימצנו אותה.

משה גפני: אם אכן היו מגיעים אז להסכמה הזאת והיו מגיעים גם להסכמה עם השופטים לגבי הפנסיות שלהם ולגבי דברים אחרים שהיה מגיע להם – האוצר לא תרם לעניין הזה דבר וחצי דבר מבחינה כספית, ולכן אין לי יכולת תביעה מהשופטים.

אילן גילאון: לא הבנתי כלום.

מיקי רוזנטל: אנחנו נסביר לך לאט-לאט שוב.

אילן גילאון: ליצמן נהיה סגן שר בגלל מה שאתה עושה עכשיו.

אורן אסף חזן: אדוני, יש לי רק שאלה על התזמון.

אורן אסף חזן: היושב-ראש, האם זה קשור לזה שביטלו את הכספים הקואליציוניים, ועכשיו לשרים יש יותר כוח שהטיימינג מגיע עכשיו ערב התקציב?

משה גפני: בסדר.

משה גפני: מאה אחוז.

אורן אסף חזן: לא, אני שואל.

אורן אסף חזן: אני רק רוצה לברר - -

מיקי רוזנטל: אם אתה נותן לו להפריע גם אני מתחיל.

אורן אסף חזן: מיקי, אני רגיל שכולכם רוצים להיות כמוני.

אורן אסף חזן: זה בסדר.

אורן אסף חזן: לא מספיק רק לשתוק כדי להיות כמוני, זה בסדר.

מיקי רוזנטל: שקט, ליצן.

מיקי רוזנטל: שקט.

אורן אסף חזן: לא מספיק.

מיקי רוזנטל: אם אתה לא משתיק את הליצן אני מפוצץ את הישיבה.

מיקי רוזנטל: אם אתה לא מזהיר אותו ומרחיק אותו - - -

אורן אסף חזן: תראה מה זה אנשים קטנים, תראה איך זה מוציא מדעתם.

משה גפני: אבל, אורן, אתה מפריע.

משה גפני: - - - שאני אוציא אותך.

אורן אסף חזן: איך הם מדברים.

מיקי רוזנטל: נמאס כבר.

אורן אסף חזן: אוי, אוי, אוי, אוי.

משה גפני: אורן, אתה צריך רשות ממני כדי לדבר.

משה גפני: אני אקריא לך לסדר.

אורן אסף חזן: אני רק עונה לאיך שהוא מדבר.

יואל חסון: אי אפשר לקיים דיון ככה.

משה גפני: הנושא הזה עלה - -

אורן אסף חזן: יואל, אם אני אקרא לך כל יום כמו שהם מדברים - -

משה גפני: אורן, אבל אתה כל הזמן מדבר.

משה גפני: אני קורא לך לסדר פעם ראשונה.

אורן אסף חזן: שנייה גם אתה יכול.

משה גפני: לא.

משה גפני: אני לא יכול.

משה גפני: אני רוצה שתפסיק.

משה גפני: זה לא בסדר, אני לא יכול לנהל דיון.

משה גפני: זה מובא היום כי מחר יש עדכון.

משה גפני: המצב יהיה שבפועל ממחר חברי כנסת יקבלו יותר שכר משרים.

יעל גרמן: אז בואו נבטל את זה.

יעל גרמן: זאת גם אפשרות.

משה גפני: אבל את לא יכולה להפריע לי באמצע.

יעל גרמן: אנחנו נשמח.

יעל גרמן: תן לנו רק - - -

רחל עזריה: - - -

משה גפני: רחל, למה אתם עוזרים לי?

רחל עזריה: די, מספיק.

רחל עזריה: מה את רוצה?

משה גפני: אני היחיד פה שלא פופוליסט.

רחל עזריה: תגישי לוועדת הכנסת.

משה גפני: אני עומד מול כל העולם, ואני עומד במצב נורא עם הנכים ובמצב נורא עם אנשים שצריכים לעזור להם, שכמובן, הנושא הזה לא יעלה ולא יוריד.

משה גפני: ואני אומר, יש עוול שנעשה בהתנהלות המדינה.

משה גפני: אני רוצה לשנות את זה.

משה גפני: שגית, בבקשה, תגידי.

<שגית אפיק: יש למעשה שורה של החלטות.

מיקי לוי: אני מתנצל שאני מפריע לך.

מיקי לוי: אני רוצה לא בענייני הנושא הזה.

בצלאל סמוטריץ': גם אני, גפני.

יעל גרמן: גם אני בהצעה לסדר.

יעל גרמן: יש לנו הצעות לסדר.

משה גפני: מיקי לוי, בבקשה, הצעה לסדר.

משה גפני: לא בנושא הזה כי בנושא הזה כבר מתקיים דיון.

מיקי לוי: אתה מכיר אותי.

מיקי לוי: אנחנו עובדים כבר שלוש שנים.

משה גפני: נכון.

מיקי לוי: פיטורי עשרות עובדים ב-ECI.

מיקי לוי: הנהלת חברת ECI הודיעה על פיטורי עשרות עובדים של החברה בארץ – כל זאת כשהחברה ממשיכה ליהנות מדי שנה מתמיכה בגובה של מיליוני שקלים מצד המדינה.

מיקי לוי: ההודעה הזאת מגיעה לאחר שהשנה קיבלה מיליוני שקלים מתקציב המדען הראשי, מעבירה פעילות לחו"ל, מתכוונת להעביר את המחקר בפיתוח, את המוחות הישראליים לחו"ל.

מיקי לוי: וברוב חוצפתה, לאחר שקיבלה בתחילת השנה את המענק מהמדען הראשי הולכת לפטר 60 עובדים.

מיקי לוי: אדוני, אני בכלל מגיש הצעת חוק ולא אכפת לי שזה יהיה בשם הוועדה.

מיקי לוי: חברה שמקבלת מענקי מדינה או הנחה בתשלום מסים חיבת להתחייב לא לפטר עובדים במדינת ישראל.

מיקי לוי: זה לא יכול להמשיך.

מיקי לוי: אני מבקש, אדוני, חברת ECI עומדת להעביר את הפעילות לחו"ל.

מיקי לוי: היא לא נקלעה לקשיים כי היא זכתה בחוזה מדינה לייצור.

מיקי לוי: אני לא מבין את מדינת ישראל.

מיקי לוי: היא קיבלה מענק מהמדען הראשי, קיבלה עכשיו חוזה מדינה לייצור, ומעבירה את הייצור לחו"ל?

מיקי לוי: מפטרת את העובדים שלנו ולוקחת את המהנדסים הישראלים לחו"ל.

מיקי לוי: אני מבקש לקיים דיון דחוף בנושא חברת ECI.

משה גפני: תעביר לי את זה.

משה גפני: תודה רבה.

משה גפני: גם מדאיג הנושא שאמרת.

משה גפני: בצלאל סמוטריץ', הצעה לסדר.

משה גפני: לא לדבר על הנושא עצמו.

בצלאל סמוטריץ': לא על הנושא עצמו.

בצלאל סמוטריץ': קיבלנו בשבוע שעבר, אדוני היושב-ראש, תזכורת כואבת לנחיצות פעילותם של ארגוני החירום וההצלה בכל מקום בארץ וביהודה ושומרון בפרט.

בצלאל סמוטריץ': דיברנו כאן באריכות בשבוע שעבר על סיכון החיים שנגרם כתוצאה מעיכוב על שולחנה של הוועדה הנכבדה הזאת כבר למעלה משנה של תקציבים שיועדו לפעילותה של מד"א ביהודה ושומרון.

בצלאל סמוטריץ': אני רוצה לבקש שהתקציב ישוחרר באופן מידי מעבר לכל חשבונות צודקים ככל שיהיו, חשובים ככל שיהיו.

בצלאל סמוטריץ': אמרתי לך בשבוע שעבר, ואני חוזר ואומר גם היום – אני מוכן להיות שותף לכל מהלך - -

משה גפני: נעשה מהלך, אבל אתה לא תהיה שותף לו.

יואל חסון: מה זה, שעת שאלות בוועדה?

משה גפני: לא, יש הצעות לסדר.

בצלאל סמוטריץ': למה אתה מפריע לי?

משה גפני: אל תיתן לי שום קרדיט.

משה גפני: אני לא צריך קרדיט ממך.

בצלאל סמוטריץ': אתה מוכן לא להפריע לי, אדוני יושב-ראש הוועדה?

אורן אסף חזן: אתם אחים.

אורן אסף חזן: למה אתם רבים?

משה גפני: למה אתה מתערב?

אורן אסף חזן: אני לא רוצה שתריבו.

משה גפני: אז אל תרצה.

משה גפני: גם אני לא רוצה הרבה דברים.

משה גפני: אז מה, אני מקבל?

אורן אסף חזן: בסדר.

אורן אסף חזן: אני מחויב לך, אני אוהב אותך, אבל אני אוהב גם אותו.

משה גפני: בבקשה.

בצלאל סמוטריץ': נאמר כאן לפרוטוקול על ידך שאינך רוצה שותפות שלי בתהליכים האלה.

בצלאל סמוטריץ': אתה, כנראה, רוצה לנהל את קרבות האגו שלך לבד, אז אני מבטיח לא להפריע ולא להתערב.

בצלאל סמוטריץ': אבל אני דורש - -

רחל עזריה: - - -

בצלאל סמוטריץ': אני לא יודע למה אתם צועקים עליי.

בצלאל סמוטריץ': הוא אמר שיש מהלך, והעיקר שאני לא אהיה שותף.

בצלאל סמוטריץ': אז הוא מנהל קרבות אגו וכבוד - -

רחל עזריה: - - - הם לא אמורים לקרות.

בצלאל סמוטריץ': צר לי, גפני, שאתה הולך למקומות האלה.

בצלאל סמוטריץ': אני רוצה לשמוע - -

יעל גרמן: כנראה, הפוסל במומו פוסל.

בצלאל סמוטריץ': תודה רבה לך, חברת הכנסת גרמן.

אורן אסף חזן: המורה גרמן.

בצלאל סמוטריץ': מודה לך על המחמאה.

אורן אסף חזן: הפליגה בהתנהגותה המופלאה רק לפני מספר רגעים - -

רחל עזריה: די כבר, די.

משה גפני: אורן, אני אוציא אותך.

משה גפני: פשוט.

רחל עזריה: נו, אז תעשה משהו עם העניין.

עודד פורר: - - - למה אתה מוציא אותו?

בצלאל סמוטריץ': אז אני מודיע שכמו שהיה בשבוע שעבר, ככל שאתה לא תודיע שהתקציב הזה יעבור אני אעשה ככל יכולתי כדי שהוועדה לא תוכל לקבל החלטות בכל נושא חשוב ככל שיהיה כמו הנושא הזה.

קארין אלהרר: למה האיומים האלה?

בצלאל סמוטריץ': למה זה לא לגיטימי?

בצלאל סמוטריץ': לא הבנתי.

בצלאל סמוטריץ': לו מותר לעכב שנה וחצי תקציב מציל חיים.

בצלאל סמוטריץ': הוא מסכן חיים במובן הכי פשוט של המילה, ותוקע תקציבים שנועדו לתפעול של תחנות הזנקה ואמבולנסים - -

משה גפני: אבל אמרת את זה.

משה גפני: אתה לא צריך לחזור מאה פעמים.

משה גפני: אז לא מעניין אותך חיי אדם בכלל - -

בצלאל סמוטריץ': - - וכולם צועקים רק עליי.

משה גפני: - - אם היה מעניין אותך היית דואג גם ל"איחוד הצלה" שיש שם 4,000 מתנדבים.

בצלאל סמוטריץ': אני מוכן.

בצלאל סמוטריץ': אתה לא רוצה אותי.

בצלאל סמוטריץ': גפני, שלא כמוך יש לי אחות שמרכזת את הפעילות של "איחוד הצלה" בשומרון.

בצלאל סמוטריץ': אנחנו פועלים בעניין הזה - -

משה גפני: אני יודע.

בצלאל סמוטריץ': - - רק אני לא מנהל מלחמות אגו, ואני לא כורך דבר בדבר - -

<קריאות: - - -

יואל חסון: מה שמחוץ ליהודה ושומרון לא מעניין אותו.

בצלאל סמוטריץ': אם תרצה אותי - - - אתה לא רוצה.

יואל חסון: מה שמחוץ מיהודה ושומרון לא מעניין אותו - -

בצלאל סמוטריץ': מעניין מאוד.

יואל חסון: - - יש לו מדינה משלו.

בצלאל סמוטריץ': יואל, הייתי מאוד שמח - - -

יואל חסון: - - -

<קריאות: - - -

משה גפני: בצלאל, אני קורא לך לסדר.

בצלאל סמוטריץ': הייתי מאוד שמח שיהודה ושומרון לא תצטרך תקציב עצמאי ותהיה חלק ממד"א כמו בכל מידינת ישראל - -

משה גפני: בצלאל, אני קורא לך לסדר פעם שנייה.

בצלאל סמוטריץ': - - החטא הקדמון הוא שיהודה ושומרון מופלית לרעה וצריך לתקצב אותה בנפרד, והוא יכול לתקוע את זה שנה וחצי.

בצלאל סמוטריץ': הלוואי.

בצלאל סמוטריץ': אני עכשיו מוותר על התקציב הזה.

בצלאל סמוטריץ': שמד"א תפעל ביהודה ושומרון כמו שהיא פועלת בכל הארץ.

בצלאל סמוטריץ': תפסיקו להיות כאלה דמגוגים.

משה גפני: תודה רבה.

משה גפני: חברת הכנסת גרמן.

יעל גרמן: זה בעניין הזה אז אני - -

משה גפני: אז בסדר.

משה גפני: אחרי זה.

משה גפני: חבר הכנסת חזן, בעניין הזה?

אורן אסף חזן: לא בעניין של שכר השרים.

אילן גילאון: אני רוצה להציע שתפסיקו להציע הצעות לסדר.

משה גפני: לא חשוב.

אורן אסף חזן: קודם כול אני מבקש שתפסיקו לריב.

אורן אסף חזן: זה לא מכבד אותנו כאן.

משה גפני: אל תגיד לנו.

אורן אסף חזן: הדבר השני שיפסיקו להעיר פה הערות.

רחל עזריה: זה פורים היום?

רחל עזריה: אחד באפריל?

רחל עזריה: אני לא מבינה מה קורה פה.

אורן אסף חזן: הן לא מסוגלות לשלוט בעצמן.

אורן אסף חזן: חייבות לדבר?

אורן אסף חזן: לברבר את עצמן לדעת?

רחל עזריה: בסדר, בסדר.

משה גפני: אני אפסיק - - - אי אפשר ככה.

רחל עזריה: אני מבקשת, כבוד היושב-ראש- -

אורן אסף חזן: תראה איך הן מפריעות.

משה גפני: אל תבקשו יותר מדי.

משה גפני: דבר.

משה גפני: יש לך זמן קצר.

משה גפני: זאת הצעה לסדר.

אורן אסף חזן: כיוון שאנחנו בוועדה הזאת פעם אחר פעם עומדים לימין האוצר בכל הדרישות שלהם, בכל הבעיות שלהם, בכל הבקשות שלהם, פעם אחר פעם הם עושים הפרד ומשול כמו זה שראינו רק לפני רגע.

אורן אסף חזן: מעבר לעובדה שאני מצטרף גם לעניין מד"א ביהודה ושומרון שזה חלק בלתי נפרד ממדינת ישראל, אזרחיה שווים בדיוק כמו זה שיושב לידך - -

יואל חסון: תספחו כבר.

אורן אסף חזן: אני מזכיר לך שגם אתה גרת שם פעם.

רחל עזריה: - - -

משה גפני: אני קורא לך לסדר פעם ראשונה.

רחל עזריה: - - - זה לא הצעה לסדר.

רחל עזריה: זאת סתם ברברת.

משה גפני: אני קורא לכל מי - - - אני קורא לו לסדר.

רחל עזריה: - - -

משה גפני: אני קורא לך לסדר פעם ראשונה.

רחל עזריה: אין בעיה.

אורן אסף חזן: מכיוון שהשוטרים שכרגע היינו בדיון עליהם בוועדת הפנים בנוגע לעלייה של 7.3% שהאוצר מונע מהם לקבל למרות החלטת הממשלה ולמרות החלטת בית משפט ובית דין לעבודה; וגם בעניין הטלוויזיה החינוכית שבאופן לא ברור חוץ מלעשות פה פוליטיקה זולה על חשבון טלוויזיה שכולנו גדלנו עליה, לפחות רובנו, אני מציע שהוועדה הזאת לא תמשיך את דיוניה עד אשר האוצר - -

משה גפני: תודה רבה.

אורן אסף חזן: תן לי לסיים את המשפט.

משה גפני: כן, תסיים.

אילן גילאון: כבוד היושב-ראש, הבחור הזה חייב להדליק משואה ביום העצמאות.

משה גפני: תעשה לי טובה.

משה גפני: באמת.

אורן אסף חזן: איזה קטע.

אורן אסף חזן: גילאון בא לליצן גם בבוקר.

משה גפני: אורן, אתה מציע שנסיים את הדיונים.

אורן אסף חזן: שכן אם לא אנחנו לא נצביע יחד עם הקואליציה.

אורן אסף חזן: אנחנו לא רק מרימים ומורידים ידיים.

משה גפני: תודה רבה.

משה גפני: חבר הכנסת חסון, ביקשת?

משה גפני: לא.

משה גפני: שגית, בבקשה.

<שגית אפיק: יש שורת החלטות שכר שהתקבלו בשנות ה-90.

<שגית אפיק: יש החלטת שכר חברי הכנסת שנמצאת בסמכותה של ועדת הכנסת, ויש החלטות שכר נשיא המדינה, שכר השרים שכולל גם את שכר ראש הממשלה ובנפרד יש גם החלטות נושאי המשרה השיפוטית.

<שגית אפיק: כל ההחלטות האלה אחת לשנה, ב-16 בינואר, אמורות להתעדכן.

<שגית אפיק: החלטות שכר חברי הכנסת מתעדכנות בהתאם לשכר הממוצע במשק וחשב הכנסת חותם על העדכון, והוא מתפרסם ברשומות.

<שגית אפיק: החלטות שכר השרים, נושאי המשרה השיפוטית ונשיא המדינה – העדכון שלהם נעשה בהחלטה שנחתמת על-ידי יושב-ראש ועדת הכספים, וגם היא יוצאת לדרך ב-16 בינואר.

<שגית אפיק: עד שנת 2001 העדכון של כל נושאי המשרה היה בהתאם לשכר הממוצע במשק; בשנת 2001 התקבלה החלטה בוועדת הכספים.

<שגית אפיק: התחיל פיחות מסוים והתחיל פער בין שכר חברי הכנסת לבין שכר השרים.

<שגית אפיק: באותו זמן האינפלציה הייתה יחסית גבוהה, וועדת הכספים החליטה להצמיד את שכר השרים למדד כדי ששכר השרים מדי שנה יעלה מעט ויפתח פער ביחס לשכר חברי הכנסת.

<שגית אפיק: יש בין ההחלטות הלימה מסוימת שתכף אפרט אותה.

<שגית אפיק: בתחילה העדכון למדד כנראה עשה את שלו, אבל החל משלב מסוים העדכון של השכר הממוצע במשק הפך להיות עדכון משמעותי בעוד המדד היה שלילי או אפס, ולכן שכר השרים לא עודכן במשך השנים.

<שגית אפיק: המצב שנוצר בעקבות ההלימה שקיימת כרגע בהחלטות שקובעות ששכר היסוד של יושב-ראש הכנסת יהיה כשכר היסוד של ראש הממשלה – רצו ליצור איזושהי התאמה – ושכר היסוד של ראש האופוזיציה יהיה כשכר היסוד של שר, שכר היסוד של סגן שר צריך להיות כשכר היסוד של חבר כנסת – בגלל הפער שנוצר היום זאת לא הסיטואציה.

<שגית אפיק: היום יושב-ראש הכנסת מרוויח יותר מראש הממשלה; ראש האופוזיציה מרוויח יותר משר, וחבר כנסת מרוויח יותר מסגן שר.

<שגית אפיק: בעדכון הנוכחי שצריך להתבצע ב-16 בינואר אם העדכון ימשיך להיות כזה שחברי הכנסת יעודכנו לפי השכר הממוצע, והשרים יעודכנו לפי המדד, הסיטואציה בעדכון כזה היא שהשכר של חבר כנסת מהשורה שהוא לא יושב ראש ועדה, שהוא לא נושא בתפקיד שמקנה תוספות נוספות, יהיה גבוה יותר מהשכר של שר.

<שגית אפיק: זאת בעצם הבעיה שיושב-הראש מבקש להתמודד איתה באמצעות ההחלטה כאן.

<שגית אפיק: קודם כול צריך לחזור ולראות כי יש איזשהו מבנה בהחלטות שאי אפשר להתעלם ממנו.

<שגית אפיק: המבנה הזה צריך להישמר באיזשהו אופן.

<שגית אפיק: במשך הרבה שנים הוא לא נשאר, אבל הפער שהגענו אליו עכשיו הוא פער שהרציונל של ההחלטות האלה לשמור על מבנה היררכי מסוים שמתבטא גם בשכר כבר לא קיים, והפער הולך וגדל בצורה שאי אפשר יותר להתעלם ממנה.

<שגית אפיק: זה נכון שאפשר גם לקבל החלטות אחרות בוועדת הכנסת, כפי שנאמר כאן.

<שגית אפיק: אבל הסמכויות שלכם הם ביחס לאותם נושאי משרה שמדובר עליהם.

<שגית אפיק: הסמכויות שלכם כרגע הן בנוגע לשרים, לנשיא המדינה ולנושאי המשרה השיפוטית שכרגע הם לא על השולחן.

יעל גרמן: אנחנו יכולים להעלות רעיונות כאן בוועדה לגבי שינוי החוק.

<שגית אפיק: אנחנו לא מדברים על חוק.

<שגית אפיק: אנחנו מדברים על החלטות שכר.

משה גפני: תודה רבה.

משה גפני: קארין אלהרר, בבקשה.

קארין אלהרר: אדוני היושב-ראש, מכובדיי, אני לא נגד העלאת שכר של שרים וסגני שרים.

קארין אלהרר: אני באמת מאמינה שזאת עבודה לא פשוטה, ויש הרבה אחריות בצדה, וזה בסדר גמור להעלות את שכרם.

קארין אלהרר: אבל אני סבורה שבעת הזאת שנזרקו אין-ספור הבטחות, בוודאי לציבור הנכים שממתין – ואדוני היושב-ראש יודע מה המצב שם – לקשישים, שגם מצבם לא משופר.

קארין אלהרר: ובאמת, כל פעם אומרים, הנה עכשיו זה מגיע, וברוך ה' יש הרבה מאוד מסיבות עיתונאים, וכל פעם אומרים, הנה, הגענו להסכמה בהישג היסטורי.

קארין אלהרר: כל מיני סיסמאות שנזרקות לחלל.

קארין אלהרר: אני אומרת לך, אדוני היושב-ראש, בנראות שבדברים – ואני לא מתחסדת – לבוא ולהגיד שוועדת כספים דואגת קודם כול לשרים, ואחר כך אם יהיה לנו זמן נדאג לקבוצות האחרות – זה נראה לא טוב.

קארין אלהרר: לי זה מרגיש מאוד לא טוב.

קארין אלהרר: אני מפצירה בך, אדוני היושב-ראש, אני מודעת לכוחך ולכוחה של הוועדה, אני באמת חושבת שטוב נעשה אם נדחה את ההחלטה בעניין הזה עד שנוכל לצאת עם בשורה לציבור המוחלש ביותר במדינת ישראל, ולהגיד לו, לא סתם אמרנו, לא סתם התחייבנו, אנחנו גם עושים.

קארין אלהרר: אני רוצה להזכיר ליושבים סביב השולחן, חברי הכנסת, כולנו היינו לפחות בחלק ממסיבות העיתונאים.

קארין אלהרר: התחייבנו בקולנו.

קארין אלהרר: אני מאמינה שלמילה שלנו צריכה להיות משמעות.

קארין אלהרר: לא לפזר סתם מילים באוויר.

קארין אלהרר: לכן אני קוראת לך, אדוני היושב-ראש, לא זה יהיה הנושא הראשון.

קארין אלהרר: קודם כול לדאוג לציבור.

משה גפני: עכשיו אתה, מיקי, אבל אני רק רוצה להעיר.

משה גפני: זה לא הנושא הראשון ולא הנושא האחרון.

משה גפני: אני מביא את החוק שלך על קצבת ילד נכה.

משה גפני: הממשלה מתנגדת, ואני נלחם בה.

משה גפני: אני הבאתי את החוק שלך, ואני במאבק איתם בנושא הנכים בקבלת משכנתאות.

משה גפני: זה לא רק הנכים, אלא גם החולים.

משה גפני: אני לא עושה חשבון בכל הנושא הזה.

משה גפני: זה חלק ממערכת שעובדת.

משה גפני: אנחנו לא בתחילת מושב שזה הדגל.

משה גפני: אנחנו נמצאים ערב עדכון.

משה גפני: כולם אומרים – בגלל שאתה קמצן אנחנו לא מקבלים משכורת.

משה גפני: לא חשוב, זה בסדר.

משה גפני: מיקי רוזנטל, בבקשה.

מיקי רוזנטל: אדוני, אני אגיד בקצרה את הדברים, אבל בפרגמנטים כדלקמן.

מיקי רוזנטל: ראשית, זה חוזר ונשנה שחברי הכנסת מקבלים החלטות בעניינם שלהם בניגוד עניינים מוחלט.

מיקי רוזנטל: כך זה היה בפריימריז, כך זה בנושא שכרם ועכשיו בנושא השרים.

מיקי רוזנטל: הדבר הזה הוא בלתי סביר.

מיקי רוזנטל: צריך להוציא את זה החוצה לוועדה חיצונית.

מיקי רוזנטל: לא יכול להיות שאנשים יצביעו בניגוד עניינים מובהק כזה.

מיקי רוזנטל: זה כל הזמן חוזר.

מיקי רוזנטל: אני אומר לך, ראוי ששרים ירוויחו יותר מחברי כנסת.

מיקי רוזנטל: צריך לתקן את זה.

מיקי רוזנטל: אבל איך לתקן כשאנחנו מושפעים ישירות מההחלטה – זה דבר שלא יעשה.

מיקי רוזנטל: זה ניגוד עניינים מוחלט.

מיקי רוזנטל: אני מציע לך, אדוני, להוציא את זה החוצה.

מיקי רוזנטל: שנית, הדברים הם לא תמימים - -

משה גפני: אני מסכים, אבל זה תהליך בעייתי.

מיקי רוזנטל: בסדר, אבל פעם אחת צריך לקבל החלטה.

מיקי רוזנטל: בפריימריז זה דחוף, אז אנחנו נחליט.

מיקי רוזנטל: זה לא היה בסדר שקיבלת.

מיקי רוזנטל: זה לא משנה – יש שורה שלמה של דברים שחברי הכנסת מחליטים בעניינם.

מיקי רוזנטל: לא היינו מקבלים שזה יתקיים בשום גוף ציבורי.

מיקי רוזנטל: למה זה מתקיים פה?

מיקי רוזנטל: שנית, זה לא תמיד כפי שזה הוצג פה גם על-ידי היועצת המשפטית של הוועדה.

מיקי רוזנטל: הרי בזמנו מי לחץ להעביר את שיטת ההצמדה?

מיקי רוזנטל: השרים.

מיקי רוזנטל: הם רצו ליהנות אז מהמדד, והם לחצו.

מיקי לוי: המדד היה מטורף.

מיקי רוזנטל: היום השרים הם אלה שלוחצים לשנות את זה.

מיקי רוזנטל: זה לא שאנחנו באים לעשות פה צדק פואטי.

מיקי רוזנטל: שנית, במהלך הזה יש רצון של חלק מהשרים לדפוק את מערכת המשפט.

מיקי רוזנטל: סליחה שאני מתבטא באופן כל כך בוטה, אבל חשוב להם, והם אומרים את זה בגלוי.

מיקי רוזנטל: השר יריב לוין אומר, לא יכול להיות ששופטים ירוויחו יותר משרים.

מיקי רוזנטל: ורופאים שמרוויחים יותר משרים זה כן בסדר?

מיקי רוזנטל: יש פה רצון שוב ושוב לפגוע במערכת המשפט, וזה לא אקראי.

מיקי רוזנטל: לכן אני מציע להוציא את הסוגיה של השופטים מחוץ לדיון הזה.

מיקי רוזנטל: אין לזה שום קשר.

מיקי רוזנטל: אפשר וצריך לדון בשאלה האם שרים צריכים להרוויח יותר מחברי כנסת, והתשובה היא כן.

מיקי רוזנטל: אבל זה לא נוגע למנגנון ההצמדה.

מיקי רוזנטל: צריך לתקן את שכר השרים, וצריך לתקן את השכר של ראש הממשלה, אבל צריך להביא את כולם לאותה שיטת הצמדה.

מיקי רוזנטל: אי אפשר שבמקרה הזה קודם כול נצ'פר את השרים בשיטת הצמדה שמיטיבה איתם.

מיקי רוזנטל: בניגוד למה שפורסם היום בכמה כלי תקשורת זה לא 1,300 שקלים – זה 5,000 שקלים.

מיקי רוזנטל: כי אם אנחנו מצמידים אותם לא לשנה האחרונה, אלא מ-2009 – זה מ-2009, גברתי?

<שגית אפיק: לא.

<שגית אפיק: אנחנו לא מדברים על הצמדה רטרואקטיבית.

מיקי רוזנטל: אבל אז מה עשינו?

<שגית אפיק: עוד לא אמרנו את השיטה.

מיקי רוזנטל: אבל אני אומר לך.

מיקי רוזנטל: הרי אני שחקן השער.

מיקי רוזנטל: אני יודע מה קורה כשמביאים את החייל הראשון - -

משה גפני: טוב.

מיקי רוזנטל: לא, אדוני, אתה תקשיב כי זה - - -

משה גפני: בבקשה, אני מקשיב.

מיקי רוזנטל: העניין הוא שאם אנחנו מצמידים רק את השנה האחרונה זה יוצא 1,300 שקל.

מיקי רוזנטל: אבל אז השכר של סגני השרים יהיה עדיין יותר נמוך משכרם של חברי הכנסת.

מיקי רוזנטל: ואז תגידו, לא בשביל זה התכנסנו - -

יעל גרמן: נכון.

מיקי רוזנטל: - - התכנסנו כדי לתקן את זה.

מיקי רוזנטל: ואז נצמיד להם רטרואקטיבית.

מיקי רוזנטל: ואז יהיה 5,000 שקל לשר.

מיקי רוזנטל: זה דבר שבעת הזאת הוא מזעזע ואסור לנו להרים יד לדבר הזה.

מיקי רוזנטל: כן צריך לתקן, אני אומר את זה תוך כדי.

מיקי רוזנטל: לכן אני אומר את הדבר הבא: השופטים לא במשחק הזה, וצריך להוציא אותם.

מיקי רוזנטל: התוצאה צריכה להיות שגם חברי הכנסת, כמו הצעתך הראשונית - -

משה גפני: השופטים לא במשחק הזה.

מיקי רוזנטל: בסדר.

מיקי רוזנטל: אתה לא משחק, אבל מישהו משחק על הראש שלך.

מיקי לוי: לא, אדוני, אני אומר לך, יש מגמה סמויה של השר לוין לפגוע במערכת המשפט.

משה גפני: לא, הוא לא קשור לעניין.

מיקי רוזנטל: שרת המשפטים אמרה רק שלשום שלא יכול להיות ששופטים ירוויחו יותר משרים.

מיקי רוזנטל: השר לוין אמר את זה אתמול.

בצלאל סמוטריץ': למה זה לא נכון לגופו של עניין?

מיקי רוזנטל: - - -

בצלאל סמוטריץ': למה זה לא נכון לגופו של עניין?

בצלאל סמוטריץ': תסביר.

אורן אסף חזן: - - - בחיים לא יהיו שרים.

אורן אסף חזן: אתה מבין?

משה גפני: בסדר.

אורן אסף חזן: הרי אין להם תשובה עניינית.

משה גפני: אורן.

משה גפני: בבקשה, תמשיך.

מיקי רוזנטל: לכן אני מציע את ההצעה הבאה שעוד לא הועלתה פה בידי איש כדלקמן:

מיקי רוזנטל: גם השרים וגם חברי הכנסת, שכרם יוצמד לשכר החציוני.

מיקי רוזנטל: השכר החציוני הוא לא השכר הממוצע.

מיקי רוזנטל: השכר החציוני הוא שכר שמבטא עלייה בשכר של כלל העובדים במשק.

מיקי רוזנטל: לפיכך אם הייתה עלייה של הפריון במשק, אז גם השרים וחברי הכנסת ייהנו; אם לא, לא יכול להיות שכל המערכת הציבורית, כל העובדים במגזר הציבורי צמודים לתוספת היוקר, דהיינו ביטוי של המדד, ורק המורמים מעם מקבלים את הצ'ופר שהם עצמם מחליטים עליו.

מיקי רוזנטל: הדבר הזה הוא בלתי סביר, ואני מבקש ממך לא לקבל החלטה שגויה כזאת.

משה גפני: אני אשיב על הדברים שאמרת.

משה גפני: אף אחד מהם לא דיבר איתי.

מיקי רוזנטל: מדברים מעל הראש שלך.

משה גפני: לא מדברים מעל הראש שלי.

משה גפני: אני יושב עם השופטים, תאמין לי, יותר מכל אחד אחר.

משה גפני: אבל נניח לעניין הזה.

משה גפני: אילן גילאון, בבקשה.

אילן גילאון: תודה.

אילן גילאון: אני פניתי אליך השבוע כדי לבקש ממך לעכב את הדיון הזה.

אילן גילאון: אני רוצה להפריד בין ה"מה" לבין ה"איך", ואני מבקש את הקשבתך מאוד.

אילן גילאון: הכוונה שלי לא להתנגח, אלא בהחלט לשכנע אותך.

אילן גילאון: הנראות היא בהחלט דבר חשוב.

אילן גילאון: תראו עד כמה העניין הזה אירוני.

אילן גילאון: ב-2003 היה שר אוצר שהצמיד את קצבת הנכות למדד יוקר המחיה, ובכך שחט לה את הצורה – מה שנקרא – כך שהיא היום 2,342 שקלים.

אילן גילאון: זאת הקצבה היום מ-2003 ועד כה.

אילן גילאון: אז הנראות הזאת דווקא בשם לפני שאני בכלל דן מי מרוויח יותר ממי – ותכף יש לי הצעה לנושא הזה – אני אומר, לא להזיז את הדבר הזה בגלל הנראות של העניין אפילו סנטימטר או מילימטר עד שבהסכם שהוא הסכם של רמייה, של תרמית – אני מהאנשים האלה לא מסוגל לקנות קלנועית משומשת.

אילן גילאון: שקרנים, גזלנים.

אילן גילאון: עשו 14 פעם טקסים על רגעים היסטוריים שראש הממשלה בירך עליהם, ובסוף גונבים מאנשים.

אילן גילאון: נותנים להם חצי הסכם ובלי הסכם ההצמדה שזה נשמת אפו של החוק.

אילן גילאון: אז מה אתה בא ואומר לי שעכשיו צריך לתת לשרים?

אילן גילאון: כי הם מרוויחים פחות מחברי הכנסת?

אילן גילאון: צריך לתקן את זה מן היסוד פעם אחת ולתמיד.

אילן גילאון: לכן צריך להצמיד בכל השכר פה לשכר של נציבות שירות המדינה.

אילן גילאון: אני לא חושב ששופטים צריכים לקבל יותר משרים או מאחרים.

אילן גילאון: תאמינו לי, שופטים מושחתים זה דבר נורא שהם נזקקים לקחת את משכורתם - - - אבל מחוקקים זה לא פחות חמור מהעניין הזה.

אילן גילאון: חברים, אתם מפריעים לי.

מיקי רוזנטל: סליחה.

מיקי רוזנטל: צודק.

אילן גילאון: תן לי לדבר פה לעניין למה אתה חייב לעכב את ההחלטה שלך וללכת בהצעה דרמטית להוציא את כל שכר חברי הכנסת, שרים ומכובדים – כל מה שאתה רוצה – לשירות המדינה החוצה.

אילן גילאון: שר צריך להרוויח בדיוק כמו מנכ"ל.

אילן גילאון: למה?

אילן גילאון: כי הוא נדרש לפחות כישורים; וחבר כנסת צריך להרוויח כמו הדרגה השלישית במגזר; ושופט עליון, ראש ממשלה ויושב-ראש הכנסת – אלה השועים והנגידים – לפי אותו מדרג, ולגמור אחת ולתמיד את הסאגה המטורפת הזאת כאן.

אילן גילאון: להוציא את העניין הזה החוצה, וזה צריך להיות צמוד לשם או לשם או לכאן.

אילן גילאון: אני לא יודע אם זה השכר החציוני או השכר הממוצע.

אילן גילאון: אני יודע שמה שצריך להיות צמוד לשם, צמוד לכאן.

אילן גילאון: בעיני, שופט, שר, מנכ"ל של משרד – הוא צריך לקבוע את המדרג.

אילן גילאון: אבל כרגע אני מתחנן אליך.

אילן גילאון: אני מבקש ממך – האנשים האלה, אין להם מזור בשום מקום.

אילן גילאון: אני מבקש ממך שתעכב את ההחלטה הזאת למען נראות כדי שלא יגידו שהבית הזה הוא ביתם של פרות הבשן.

משה גפני: תודה רבה.

משה גפני: יואל חסון, בבקשה.

משה גפני: לא נמצא.

משה גפני: מיקי לוי, בבקשה.

מיקי לוי: תודה רבה, אדוני, אני באמת חושב ששרים וראש ממשלה צריכים לקבל שכר בהתאם למעמדם.

מיקי לוי: הם נושאים באחריות.

מיקי לוי: אולי זה גם יגרום לכך שיקנו סיגרים בשוק החופשי – אני לא יודע.

מיקי לוי: אבל בהחלט אפשרי.

מיקי לוי: אסור לנו כחברי כנסת לעסוק בענייני שכר של עצמנו.

מיקי לוי: זה לא ראוי, זה לא מכובד, זה נותן לנו שם רע, זה נותן לנו אות קין על מצחנו בפני הציבור כשאנחנו קובעים את השכר של עצמנו.

מיקי לוי: זה לא יעלה על הדעת.

מיקי לוי: כמו כל עובד במשק שמישהו קובע את שכרו על פי מדרג מסוים, אותו דבר אנחנו.

מיקי לוי: לכן אני מבקש, מתחנן – בואו נוציא את זה מידינו למען לא ידבק בנו איזשהו רבב בעניין הזה.

מיקי לוי: אנחנו בהחלט שליחי ציבור, ואסור לנו לעסוק בענייני השכר.

מיקי לוי: כמו כן אני מבקש להבהיר כי לא נאפשר – אני שומע את שרת המשפטים ובהבזקים של פלאשים קשים מצדו של השר לוין עם מגמה – כל משפט שני, למה אני צריך להיות אחרת משופט בבית המשפט – סליחה, שכרם של נושאים במשרה רמה כזאת שהם שומרי הסף, אסור לנו כחברי הכנסת לעסוק בשכרם.

מיקי לוי: אישית יחד עם חבריי בשיחות שניהלנו לפני כן החלטנו שלא נשב בשקט ולא נשקוט על שמרינו אם מישהו ינסה לפגוע בשכרם של השופטים.

מיקי לוי: יש להוציא את נושא השכר לגורם חיצוני ניטרלי.

מיקי לוי: אני מתחנן – אם אין לך זמן, ואתה רוצה לעשות את זה עכשיו – אני בכלל בתפיסת העולם של אילן שעד שלא נפתור את הבעיות השוטפות של אלה שמגיע להם – לנו לא מגיע באופן אוטומטי בכל ינואר.

מיקי לוי: לא מגיע לנו.

מיקי לוי: אני אומר לך, צריך להוציא את זה כדי לגמור את העניין.

מיקי לוי: אבל עד אשר ייקבע מי הגורם החיצוני, לפחות בואו נעשה איזון - -

יעל גרמן: מיקי, יש גורם חיצוני, יש ועדה חיצונית.

משה גפני: יעל, את מדברת.

מיקי רוזנטל: את זוכרת מי דרס אותה.

מיקי רוזנטל: את זוכרת איזה יושב-ראש ועדת כנסת דרס אותה.

יעל גרמן: גם אתה זוכר.

מיקי לוי: לבצע איזון של 50-50 - -

אורן אסף חזן: מי דרס אותה?

אורן אסף חזן: מי דרס אותה?

מיקי לוי: - - דהיינו 50 צמוד למדד או כמו מיקי רוזנטל, השכר החציוני במשק או לפחות לשכר הממוצע במשק.

מיקי לוי: יש פתרונות זמניים עד להוצאת הנושא הזה לאיזשהו גורם ניטרלי.

משה גפני: תודה רבה.

משה גפני: בצלאל סמוטריץ', בבקשה.

בצלאל סמוטריץ': זה דיון שאפשר למכור בו דמגוגיה בטונות.

בצלאל סמוטריץ': עושים פה תחרות מי יותר דמגוג.

בצלאל סמוטריץ': התהליך והפרוצדורה חשובים, אבל בואו לא נשכח שמבחן התוצאה הוא חשוב.

בצלאל סמוטריץ': במבחן התוצאה שכר השרים וסגני השרים נמוך גם באופן אובייקטיבי וגם באופן סובייקטיבי.

בצלאל סמוטריץ': סתם כדוגמה, שרת המשפטים מקבלת את השכר הנמוך ביותר מכל הנהלת משרד המשפטים; מנכ"לית המשרד מקבלת יותר, היועץ המשפטי מקבל יותר, פרקליט המדינה מקבל הרבה יותר, וכל אחד מהמשנים ליועץ המשפטי ולפרקליט המדינה מקבל יותר משרת המשפטים שאמורה להיות ממונה עליהם לפחות מינסטריאלית.

בצלאל סמוטריץ': זה הזוי.

בצלאל סמוטריץ': צריך לזכור שכשמדברים במונחים של ברוטו, וזה נראה מאוד מנופח, בסוף מה שאנשים מביאים הביתה וקונים לחם וחלב זה הנטו.

בצלאל סמוטריץ': הנטו הזה הוא נמוך.

בצלאל סמוטריץ': הסיפור הזה שמורידים לראש ממשלה את עלויות האבטחה והרכב זה בכלל אבסורד.

בצלאל סמוטריץ': נדמה לי שגם את זה אנחנו אמורים לתקן - -

משה גפני: זה להאריך את הוראת השעה.

בצלאל סמוטריץ': אבל גם זה עוול ואבסורד.

בצלאל סמוטריץ': זה בסדר, זה נורא נחמד להיות דמגוג.

בצלאל סמוטריץ': הפופוליזם הזה כנראה מוכר היום מצוין בתקשורת.

בצלאל סמוטריץ': אין לזה שום קשר לקצבאות הנכים.

בצלאל סמוטריץ': יש כאן הסכמה מקיר לקיר שצריך להעלות אותן.

בצלאל סמוטריץ': זה לא קשור האחד לשני - -

אילן גילאון: - - - שאין מה לעשות עם ההסכמה.

אילן גילאון: יש הסכמה אבל אין קצבה.

משה גפני: לא, לא, לא.

יואל חסון: מעולם לא הייתה כזאת הסכמה שלא הביא שום דבר.

מיקי רוזנטל: אתה יודע מה, סמוטריץ', הפכת נבל ברשות התורה.

מיקי רוזנטל: פשוט נבל ברשות התורה.

משה גפני: מיקי.

מיקי רוזנטל: זה לא ייאמן, את כולם אתה מכנה פופוליסט, אבל אתה הפופוליסט הראשי פה.

משה גפני: מיקי, אני לא מסכים לדבר הזה.

אילן גילאון: 2,342 שקלים - -

מיקי רוזנטל: יש גם גבול לסבלנות שלנו.

משה גפני: מיקי, אתה קובל על אחרים.

משה גפני: תראה מה אתה עושה.

אילן גילאון: 2,342 – זאת ההסכמה.

משה גפני: אני לא מסכים.

אילן גילאון: אבל שלא יגיד שיש הסכמה.

<קריאות: - - -

משה גפני: הוא יגיד מה שהוא רוצה.

אורן אסף חזן: תראה כמה הם מפריעים.

משה גפני: נכון, אתה צודק.

אורן אסף חזן: ואתה לא מעיר להם.

משה גפני: אני אעיר להם.

משה גפני: עד עכשיו הם לא הפריעו.

משה גפני: עכשיו הם הפריעו.

משה גפני: אני לא מבין למה.

אילן גילאון: אני אגיד שוב: 2,342 שקלים.

אורן אסף חזן: אתה הלכת, הצטלמת, עשית כותרת.

אורן אסף חזן: אתה צחקת על החברים שלך.

אורן אסף חזן: "הבאנו מתווה מוסכם".

משה גפני: לא להפריע.

משה גפני: אורן, אתה רשום לדיבור.

אורן אסף חזן: פופוליסטים האלה בשקל.

משה גפני: מספיק.

עודד פורר: אני אשב, אני ארגיע אותו.

משה גפני: בסדר, לא צריך להרגיע אותו.

משה גפני: בצלאל, תמשיך.

בצלאל סמוטריץ': אין שום קשר בין הדברים.

בצלאל סמוטריץ': צריך לדון בזה, ולבחון מה נכון.

בצלאל סמוטריץ': אין קשר בין הסוגיות.

בצלאל סמוטריץ': בכל סוגיה צריך לדון לגופה ולעשות בה את הדבר הנכון.

בצלאל סמוטריץ': בעניין הזה הדבר הנכון הוא להעלות את השכר.

בצלאל סמוטריץ': גם אני מסכים שהדבר הנכון באמת הוא להוציא את הדבר הזה מכאן, ולו בגלל הנראות שלו.

מיקי רוזנטל: כשאתה אומר את זה, זה לא פופוליזם?

מיקי רוזנטל: כשאנחנו אומרים את זה זה פופוליזם?

משה גפני: מיקי, זה לא בסדר.

משה גפני: מותר לו להגיד את זה.

משה גפני: הרי אפשרו לך להגיד את הכול.

משה גפני: אף אחד לא הפריע לך.

בצלאל סמוטריץ': מיקי, אם תיתן לי להשלים אז תבין את ההבדל ביני לבינך.

משה גפני: תשלים.

משה גפני: זה דבר אדיר שאני נאבק עבורך, אבל אני נאבק עבורך עכשיו.

אילן גילאון: - - -

משה גפני: לא מתרגל.

משה גפני: סתם אמרתי בצחוק.

בצלאל סמוטריץ': אני לא אגיד שאני גם איאבק עבורך כי תגיד, לא, תודה, לא צריך.

בצלאל סמוטריץ': באופן אמיתי נכון להוציא את זה וכן נכון להוציא את כל השכר במגזר הציבורי ולקבוע אותו בצורה אחידה.

בצלאל סמוטריץ': הרי אף אחד לא פוגע בשופטים, אבל צריך לייצר אחידות בין השכר של ראש ממשלה, נשיא, שרים וחברי כנסת עם שופטים בעליון ובמחוזי ועם מפכ"ל ורמטכ"ל ואלופי צה"ל ופקידים בכירים.

בצלאל סמוטריץ': אין שום סיבה בעולם שפקידים יקבלו פי 1.5 ולפעמים אפילו פי שניים מאשר נבחרי ציבור.

בצלאל סמוטריץ': אין שום סיבה בעולם שעובדי משרד מבקר המדינה - -

מיקי רוזנטל: בוא נשווה את השכר של שר הבריאות למנכ"ל שיבא.

מיקי רוזנטל: למה לא?

בצלאל סמוטריץ': זה נכון שמנכ"ל שיבא יקבל פי שניים או פי שלושה או פי חמישה ממה שמקבל שר הבריאות.

מיקי לוי: יש היגיון.

מיקי לוי: - - - אנחנו כולה אנשים פוליטיים.

מיקי לוי: על מה אתה מדבר?

אורן אסף חזן: איזה עוול אתה עושה לנבחרי הציבור?

אורן אסף חזן: תתבייש לך, מיקי.

משה גפני: אורן.

אורן אסף חזן: מה זה, "אנחנו כולה אנשים פוליטיים"?

אורן אסף חזן: מה זה הזלזול הזה?

מיקי לוי: אנחנו אנשים פוליטיים.

מיקי לוי: אנחנו לא מספיק מוכשרים.

אורן אסף חזן: "כולה".

אורן אסף חזן: "כולה".

בצלאל סמוטריץ': אתה יודע מה, גפני, זה אולי הדבר הכואב ביותר בדיון הזה – הזלזול שיש פה מצד חברי הכנסת שמזלזלים בעצמם.

בצלאל סמוטריץ': הם מזלזלים במוסד הזה, בכנסת - -

משה גפני: תגיד את דעתך.

אורן אסף חזן: הם רוצים להיראות נאורים - -

משה גפני: בצלאל, משפט לסיכום.

משה גפני: אנחנו כבר אחרי הזמן.

בצלאל סמוטריץ': אני מסכם.

אורן אסף חזן: - - אלה שנאבקים על זכויות.

אורן אסף חזן: יאללה.

בצלאל סמוטריץ': עמדתי היא שבאופן אמיתי נכון להוציא את זה החוצה, ואני רגוע מכיוון שאני בטוח שאם זה ייצא לוועדה בלתי תלויה וגם לא פופוליסטית אז השכר הזה יעלה.

בצלאל סמוטריץ': אבל עד שזה יקרה אני לא מוכן בשום פנים ואופן להשלים עם העוול הזה ולהיות דמגוג כמוכם – תסלחו לי, חבריי באופוזיציה – ולחגוג על הסיפור הזה.

בצלאל סמוטריץ': לכן הדבר הנכון הוא לאשר את ההחלטה הזאת, ולהעלות את השכר.

בצלאל סמוטריץ': אם צריך תיקונים ננסה גם אותם.

מיקי רוזנטל: אין הצעת החלטה - - -

משה גפני: תודה.

אילן גילאון: יופי.

אילן גילאון: 2,342.

אילן גילאון: זה הסכום.

בצלאל סמוטריץ': אילן, תפסיק עם הדמגוגיה.

בצלאל סמוטריץ': אתה עושה עוול לנכים עם הדמגוגיה.

משה גפני: יואל חסון, בבקשה.

יואל חסון: אני לא מזלזל בחברי הכנסת, בנבחרי הציבור, לא בראש הממשלה, לא בשרים ולא בחברי הכנסת.

יואל חסון: גם אנשים פוליטים שהגיעו לתפקידים נבחרים עבדו מאוד קשה ועשו דברים בחייהם, לפחות רובם, כדי להגיע לתפקידים האלה.

יואל חסון: אני גם מציע שלא נזלזל אנחנו במי שקובעים את גורל חיינו.

יואל חסון: בסופו של דבר פוליטיקאים, מנהיגים עם כמה שאפשר להכות עוד ועוד בתדמית שלהם הם אלה שמכריזים על מלחמה במדינת ישראל, הם אלה שיכולים להביא שלום, ואלה שיכולים לעשות המון דברים.

יואל חסון: ההחלטה היא בידיהם.

יואל חסון: אז אני מציע לא לזלזל בדבר הזה.

יואל חסון: אבל מצד שני אני גם לא עושה השוואה של כל אחד מאתנו לבעלי תפקידים שונים או לפקידים שונים.

יואל חסון: שם יש עניינים מקצועיים, כל מיני דרגות ותנאי שכר ועוד הרבה דברים.

יואל חסון: יש גם עניין של אטרקטיביות בשוק, ואיך אתה מוודא שאנשים טובים יבואו גם לשירות הציבורי.

יואל חסון: אבל לי נמאס לי מכל הטלאי על טלאי על זה.

יואל חסון: מספיק כבר - -

עודד פורר: זה נכון.

יואל חסון: - - כל כמה חודשים עולה כאן עוד תיקון של אחוז - -

עודד פורר: זה נכון.

יואל חסון: - - והורדת אחוז ותוספת אחוז, והכול מפילים עלינו, וחברי הכנסת בכלל לא קשורים לדבר הזה.

יואל חסון: מפילים עלינו.

יואל חסון: הנה, אנחנו רוצים להעלות את השכר – אני לא רוצה להעלות לעצמי את השכר בשום דבר.

יואל חסון: אני אומר לכם, גפני וחברי הכנסת, צריך להיות כאן מהלך של אופוזיציה וקואליציה של הצעת חוק; לא תיקון בוועדת הכספים – הצעת חוק שמגדירה את תנאי השכר של הנבחרים ושל הבכירים במדינת ישראל.

יואל חסון: הצעת החוק הזאת תהיה הצעת חוק.

יואל חסון: היא תהיה מוגדרת, תהיה ועדה ציבורית בלתי תלויה.

יואל חסון: זה לא יגיע לא לוועדת הכספים ולא לוועדת הכנסת.

יואל חסון: אני לא רוצה לעסוק בזה ולא חושב שצריך לעסוק בזה.

יואל חסון: יש לנו הכוח יחד, אופוזיציה וקואליציה יחד, לשבת ולהביא הצעת חוק, להסכים עליה, להוציא את זה מידינו, ולהגדיר רף.

יואל חסון: כי, כן, גם לפוליטיקה אתם רוצים שיבואו אנשים טובים.

יואל חסון: כן.

יואל חסון: גם לפה אתם רוצים שיגיעו אנשים טובים - -

בצלאל סמוטריץ': ולא רק מובטלים, מיקי לוי, שאין להם מה לעשות.

יואל חסון: - - אז תנאי השכר של חברי הכנסת צריכים להיות מכובדים, וכך גם של השרים ושל ראש הממשלה ושל כל מי שמחליטים החלטות שקשורות לחיים של כולנו.

יואל חסון: אבל די עם הוועדות האלה.

יואל חסון: די עם טלאי על טלאי.

יואל חסון: לעשות חוק ולהוביל את זה אופוזיציה וקואליציה.

עודד פורר: אני מסכים איתך, יואל.

משה גפני: יעל גרמן ואחריה אורן חזן.

מיקי רוזנטל: כולם מסכימים פה.

עודד פורר: אני מסכים אתך, יואל.

יעל גרמן: יואל, גמרת הלכת?

יואל חסון: אני הולך לוועדת הכנסת.

משה גפני: יעל, לא מעירים לחברי כנסת.

יעל גרמן: ליואל אני יכולה.

יעל גרמן: אני רוצה לומר ליואל וגם לבצלאל סמוטריץ' שיש הצעת חוק כזאת שהעליתי אותה לפני שבועיים, והכנסת הורידה אותה.

יעל גרמן: זאת בדיוק הייתה ההצעה שלי.

בצלאל סמוטריץ': כי לא טיפלת גם ביתר - - - המגזר הציבורי.

משה גפני: בצלאל.

יעל גרמן: ההצעה שלי אמרה להוציא את זה לוועדה ציבורית.

עודד פורר: אבל זאת לא הייתה ההצעה של יואל.

יעל גרמן: אבל זאת הייתה ההצעה שלי.

עודד פורר: - - -

יעל גרמן: אפשר היה להתחיל ממנה, ואחר כך להמשיך הלאה.

יעל גרמן: אני רוצה להזכיר לך, אדוני היושב-ראש, איך בכלל הגענו למצב הזה?

יעל גרמן: הרי, למעשה, אדוני היושב-ראש - -

משה גפני: כן, אני איתך.

יצחק וקנין: חבר'ה, שכר חברי הכנסת היה בוועדה ציבורית.

יצחק וקנין: אתם מקשקשים, סליחה שאני אומר לכם.

יעל גרמן: בדיוק.

יעל גרמן: זה מה שאני רוצה לומר.

יצחק וקנין: זה היה שם, זה היה שם.

יצחק וקנין: עוד פעם להחזיר את זה?

יעל גרמן: נכון.

יעל גרמן: על כך אני רוצה לדבר.

יצחק וקנין: לא צריך להחזיר את זה.

יעל גרמן: אדוני היושב-ראש, הכנסת היא זאת שהחליטה שתהיה ועדה ציבורית שאין בה בכלל פוליטיקאים ונבחרי ציבור; ועדה ציבורית בלתי תלויה כדי שהוועדה הציבורית תדון בשכר חברי הכנסת.

יעל גרמן: אלא שהכנסת הלכה עוד צעד אחד ואמרה שלוועדת הכנסת יש הסמכות לדחות, ואם היא דוחה פעמיים אז ההחלטה של ועדת הכנסת קובעת.

יעל גרמן: זאת הייתה הטעות.

יעל גרמן: עד לפני 2015 הכול היה בסדר.

יעל גרמן: הוועדה קבעה, והכנסת אישרה.

יעל גרמן: בשנת 2015 פעם ראשונה התעוררה גם בוועדה הציבורית ובאה ואמרה, זה לא הגיוני להצמיד את שכר חברי הכנסת לממוצע השכר במשק מפני שממוצע השכר במשק עולה הרבה מעבר למדד, וזה יוצר מצב שהוא לא נכון, לא צודק ולא ציבורי.

יעל גרמן: יותר מכך היא באה ואמרה שההפרשים הם כל כך גדולים שזה לא הגיוני.

יעל גרמן: אותה ועדה אמרה שאם נצמיד את זה למדד אנחנו נצטרך להוריד את שכר חברי הכנסת, אבל היא לא רצתה את שכר חברי הכנסת.

יעל גרמן: היא באה ואמרה, בואו נשאיר את שכר חברי הכנסת ונקפיא אותו.

יעל גרמן: ואז לראשונה ועדת הכנסת לקחה סמכות שהייתה לה בחוק אבל היא מעולם לא ניצחה אותה, ופשוט צפצפה על ההחלטה של הוועדה הציבורית, פסקה בניגוד לה וגרמה לכך שהשכר של חברי הכנסת ימשיך לעלות בצורה לא פרופורציונית.

יעל גרמן: לפני שבועיים כשהעליתי את הצעת החוק שלי אמרתי, לא די שזה לא נכון ולא צודק ולא ציבורי, אלא זה יביא לאבסורד שחברי הכנסת ירוויחו יותר מהשרים.

יעל גרמן: אני אמרתי את זה, ואתם הסתכלתם עליי כמו אני לא יודעת מה ושתקתם.

יעל גרמן: ואכן, זה בדיוק מה שקרה.

יעל גרמן: פתאום התעוררתם?

יעל גרמן: אני אמרתם לכם שזה מה שיקרה.

יעל גרמן: התעוררתם, אבל מה שצריך היום לעשות זה לקבל את ההחלטה הנכונה.

יעל גרמן: ההחלטה הנכונה היא לחזור לאותה ועדה ציבורית, לומר שהיא זאת שתקבע.

יעל גרמן: אנחנו לא צריכים לגעת בתנאי שכרנו.

יעל גרמן: זה לא ראוי וזה לא נכון.

יעל גרמן: ואתם יודעים מה?

יעל גרמן: אני מסכימה עם בצלאל – אני סומכת על ועדה ציבורית שהיא בהחלט תבוא ותאמר כמה מגיע לנו, וכמה לא מגיע לנו.

יעל גרמן: לנו אסור לגעת בנושא.

משה גפני: תודה רבה.

יעל גרמן: רגע, אדוני היושב-ראש, אני רוצה לסיים.

יעל גרמן: במקום לקבל את ההחלטה השגויה, הלא נכונה הזאת.

יעל גרמן: עוול על עוול.

יעל גרמן: נעשה עוול אחד אז בואו נתקן את העוול הזה בעוד עוול.

יעל גרמן: לא מתקנים עוול אחד בעוול אחר.

יעל גרמן: זה מה שאתה מתכוון היום לעשות.

יעל גרמן: במקום לתקן עוול אחד בעוול אחר בואו נתקן את העוול הראשוני; בואו נחזיר את ההחלטה על שכרנו לוועדה הציבורית, בואו נקפיא אותו, ואז הכול יתיישר.

משה גפני: תודה רבה.

משה גפני: אורן חזן, בבקשה.

אורן אסף חזן: קודם כול לפני שאני מתחיל יש לי שאלה לחשב הכנסת.

אורן אסף חזן: אני רוצה לדעת כמה חברי כנסת ויתרו על העלאת השכר בשנה האחרונה?

משה גפני: לא, עזוב, עזוב.

אורן אסף חזן: אני אסביר.

אורן אסף חזן: אדוני היושב-ראש, שים לב כמה צביעות יש פה.

אורן אסף חזן: יושבים חברי כנסת ותוקפים את עליית השכר של חברי הכנסת - -

משה גפני: אורן, אל תלך לשם.

אורן אסף חזן: - - הציבור צריך לדעת שהם פשוט צבועים ושקרנים.

אורן אסף חזן: הם צועקים לא להעלות את השכר - -

משה גפני: תגיד לגופו של עניין.

אורן אסף חזן: - - אבל נהנים בדיוק מאותה עליית שכר.

אורן אסף חזן: חלאס, זה לא הבימה פה, מספיק עם ההצגות והמשחקים.

אורן אסף חזן: אני לא מוכן לקבל את זה.

אורן אסף חזן: לגופו של הנושא עצמו.

אורן אסף חזן: יש מציאות שבה פעם אחר פעם אנחנו תוקפים את נבחרי הציבור.

אורן אסף חזן: פעם אמרו לי משפט: הדוב יעבור ליד הדבש, לא ילקק?

אורן אסף חזן: למה?

אורן אסף חזן: כי הוא לא שבע.

אורן אסף חזן: הוא אוהב דבש – הוא ילקק.

אורן אסף חזן: אני חושב שלנבחרי ציבור צריך שיהיה סל כלים מספיק הגון כדי שהם לא יתפתו לקבל דברים מבחוץ; בכלל הדבר הזה זה גם השכר ובטח אם מדובר בשרים שיושבים על תקציבי עתק, שיושבים על - -

משה גפני: בצלאל.

אורן אסף חזן: נפתרה הבעיה?

משה גפני: לא, לא.

אורן אסף חזן: אני רק בודק אם נפתרה.

אורן אסף חזן: אם כן אני מוכן לוותר גם על זכות הדיבור.

אורן אסף חזן: רק אל תפתרו את הבעיה - - -

משה גפני: לא, לא.

משה גפני: אנחנו לא מוותרים על זכות הדיבור שלך.

אורן אסף חזן: מקרקרים פה על היום על "שכר, שכר, שכר", אבל כשמגיעה המשכורת בסוף החודש הם לוקחים אותה.

אורן אסף חזן: זה בסדר.

אורן אסף חזן: אתה מבין, אדוני החשב?

אורן אסף חזן: הוא מחייך.

אורן אסף חזן: אני אוהב את החיוך של החשב.

אורן אסף חזן: זה גדול, גפני.

אורן אסף חזן: זה בחזקת "הרצחת וגם ירשת?

אורן אסף חזן: " – גם לצעוק על השכר וגם לקחת אותו בסוף.

אורן אסף חזן: זה מדהים, זה דבר לא נתפס.

אורן אסף חזן: והציבור מה רואה?

אורן אסף חזן: כותרת של המורה צועקת, אני בעד להוריד את שכר חברי הכנסת.

אורן אסף חזן: אבל אין לה בעיה לקחת אותו.

אורן אסף חזן: כל יפי הנפש מוזמנים לוותר על השכר שלהם אם הם רוצים.

אורן אסף חזן: יש מציאות בכנסת הזאת שפעם אחר פעם אנחנו רואים דיונים שאליהם באים חברי כנסת שהם לרוב זמניים, חולפים שבמקרה נכנסו לכנסת וכנראה לא יהיו פה שוב, שמורידים יותר ויותר את רמת הכנסת, את היחס לחבריה - -

משה גפני: זה לא הדיון.

אורן אסף חזן: זה הדיון.

משה גפני: זה לא הדיון.

אורן אסף חזן: זה הדיון.

אורן אסף חזן: כי כל פעם פוגעים בתנאים של השרים, של סגני השרים, השרות, חברי הכנסת בשביל כותרת רגעית.

אורן אסף חזן: ואז נקודת הפתיחה מתחילה נמוך יותר.

אורן אסף חזן: יש מציאות שצריכה להשתנות.

אורן אסף חזן: זה הדבר הזה.

אורן אסף חזן: כל היום יורים לעצמנו ברגליים.

אורן אסף חזן: עכשיו אני אומר שוב, אנחנו לא יכולים מצד אחד להגיד שאנחנו כל הזמן חוששים משחיתות או מהטיה של מכרז כזה או אחר - -

מיקי רוזנטל: - - - אנחנו חיים את השחיתות.

אורן אסף חזן: יפה.

אורן אסף חזן: כיוון שאנחנו כבר חיים בתוכה כדי למזער את הנזק ולסגור את הדלת קצת יותר כי היא אף פעם לא תהיה טרוקה עד הסוף צריך לתת לשרים שכר שיגרום להם לחשוב פעמיים כדי שלא יהיה להם הרצון להתפתות ולחפש הכנסה נוספת מהצד.

עודד פורר: אני מצטרף לזה.

אורן אסף חזן: אני אומר את זה תמיד.

אורן אסף חזן: אמרתי את זה גם - - -

משה גפני: אורן.

משה גפני: מי נמצא פה מהממשלה?

מיקי לוי: צודק.

אורן אסף חזן: תגיד למיקרופון שאני צודק.

מיקי לוי: אורן צודק הפעם.

אורן אסף חזן: תודה רבה.

משה גפני: לפני שאני נותן לסגן מזכיר הממשלה אני מבקש להעמיד דברים על דיוקם.

משה גפני: אני לא הולך לאידיאולוגיה שחלקכם הביאו.

משה גפני: אני ממש לא שם.

משה גפני: אני מודיע לכם, אני הקדשתי המון זמן לנושא של שכר השופטים, והייתי בצד שלהם לגמרי.

משה גפני: היה לי מאבק יחד עם שרת המשפטים נגד משרד האוצר, ובסופו של דבר לא הצלחנו.

משה גפני: הם הגיעו להסכמה, אבל כשעשינו את החשבון התברר שהאוצר לא משקיע שקל, והשופטים קיבלו את ההסכם.

עודד פורר: זאת הפעם הראשונה שזה קרה, שגילית שהאוצר - -

משה גפני: זה היה מצחיק כיוון שאנחנו יושבים ומדברים על דברים שמגיע לשופטים, אז בסוף הם קיבלו את זה בתנאי שהם מורידים בדברים אחרים.

משה גפני: ההגעה להסכמה על השכר הממוצע במשק ירדה מסדר היום.

משה גפני: אני מבקש לומר באופן חד משמעי.

משה גפני: אתם מדברים כל הזמן שתהיה ועדה חיצונית שתקבע את שכר חברי הכנסת.

משה גפני: זה לא הנושא אצלנו.

משה גפני: בוודאי, אם ייקבע לגבי חברי הכנסת אני אבקש שזה ייקבע לגבי השרים וסגני השרים.

משה גפני: לדעתי, זה צריך להיקבע גם לגבי השופטים, לגבי נושאי משרה.

משה גפני: זה לא קורה.

משה גפני: אנחנו לא קובעים את השכר של עצמנו.

משה גפני: מי שקובע את השכר של עצמנו זאת ועדת הכנסת.

משה גפני: בשנה שעברה ויתרתי על ההעלאה, ויכול להיות שעכשיו אני גם אוותר.

משה גפני: אבל העניין הזה לא רלוונטי.

משה גפני: ישראל כץ כתב לי שהוא מוותר על ההעלאה.

משה גפני: אם תתקבל החלטה של השכר הממוצע במשק הוא מוותר על זה, הוא אומר שהמצב במשק קשה.

משה גפני: זה בסדר גמור.

משה גפני: לא מונעים מאף אחד לוותר, להחזיר, לעשות מה שהוא מבין.

משה גפני: זה בסדר גמור.

משה גפני: הדיון כאן הוא דבר אחר לחלוטין.

משה גפני: הוא לא אמירה שהשכר של השרים הוא פחות או יותר מהשופטים, זה לא רלוונטי מבחינתי.

משה גפני: שרים דיברו איתי, אבל לא השרים האלה בכלל – לא יריב לוין ולא הנושא של השופטים.

משה גפני: דיברו, איך יכול להיות דבר כזה?

משה גפני: זה מה שהולך לקרות עכשיו.

משה גפני: והולך לקרות עוול שאני אשם בו.

משה גפני: זאת האמת.

משה גפני: אני תכננתי.

משה גפני: אמרתי בוועדה שלכולם זה יהיה שווה, נקבל החלטה על כולם, ונבקש גם שוועדת הכנסת תקבל החלטה.

משה גפני: לא עלה בידי.

משה גפני: זאת המציאות.

משה גפני: לכן מה שאני מבקש עכשיו זה לקבוע את ההחלטה לגבי השרים וסגני השרים בהתאם למה שאמרתי בהתחלה.

משה גפני: אני תכף אגיד יותר ברור.

משה גפני: סגן מזכיר הממשלה, בבקשה.

<ליאור נתן: בוקר טוב.

<ליאור נתן: ראשית אני רוצה לחזק ולאשר את מה שאמרת בפתח הישיבה על כך שלא הייתה שום פנייה ממזכירות הממשלה בנושא הזה.

משה גפני: נכון.

משה גפני: לאף אחד אין אומץ לעמוד בחזית, רק לי.

<ליאור נתן: מעבר לכך המצב בחוק יסוד: הממשלה הוא כזה שאת שכר השרים, לפי החוק, קובעת ועדה שתקבע הכנסת.

<ליאור נתן: כתוב בתכנית הממשלה.

<ליאור נתן: ככל שיש רצון לשנות את זה, הבית הזה הוא המקום לשנות את זה.

משה גפני: מי אדוני?

<משה פריאל: משה פריאל.

משה גפני: רגע, לא.

משה גפני: מהממשלה.

משה גפני: מי נמצא מהאוצר?

<חמוטל בן דור: אני משכר והסכמי עבודה.

משה גפני: בבקשה.

משה גפני: יש לך מה לומר בעניין?

<חמוטל בן דור: אני יכולה להגיד שיש עובדים בכירים בשירות המדינה ששכרם צמוד לשכר סגני שרים.

<חמוטל בן דור: הם עובדים מאוד ותיקים, לפני 96'.

<חמוטל בן דור: חלק מהבכירים בשירות המדינה, שכרם צמוד לשכר הממוצע.

<חמוטל בן דור: כל מי שהתחיל ב-2001, שכרו צמוד למדד המחירים לצרכן, ויש בכירים – לא מנכ"לים – ששכרם צמוד לתוספות יוקר בלבד.

משה גפני: מי צמוד לשכר הממוצע במשק?

<חמוטל בן דור: כאלה שהתחילו לעבוד מ-96' עד 2001.

<חמוטל בן דור: כל מי שהתחיל לעבוד בשנת 2001, שכרו צמוד למדד.

מיקי רוזנטל: כל העובדים או רק עובדים בכירים?

<חמוטל בן דור: בכירים.

<חמוטל בן דור: אני מדברת רק על המנכ"לים.

משה גפני: והעובדים הרגילים?

<חמוטל בן דור: שכרם של העובדים הרגילים צמוד להסכמי השכר שנחתמים עם ההסתדרות הכללית.

מיקי רוזנטל: זה מדד.

<חמוטל בן דור: זה לא קשור למדד.

<חמוטל בן דור: זה קשור להסכמי שכר שנחתמים עם ההסתדרות.

מיקי רוזנטל: אבל תוספת היוקר מבוססת על עליית המדד.

<חמוטל בן דור: תוספת יוקר לא שולמה במשק כבר שנים רבות.

מיקי רוזנטל: היא הנותנת.

<חמוטל בן דור: אני רק רוצה להוסיף דבר אחד – כל הנושא הזה נבחן אצלנו כרגע.

משה גפני: ומה?

<חמוטל בן דור: הוא עדיין בבחינה.

משה גפני: אבל אתם לא דנים בנושא של שכר נבחרים או שכר שופטים, נושאי משרה שיפוטית.

<חמוטל בן דור: אין לנו סמכות בעניין הזה.

<משה פריאל: אדוני היושב-ראש, אפשר?

משה גפני: בקצרה, בבקשה.

<משה פריאל: לפני שבועיים באולם הזה ראיתי עד כמה אתה נותן תחושה לאותו ציבור נכים שאתה תפעל בעניין, והם מצפים.

<משה פריאל: בעוד 10 ימים, לידיעת כולם – יום השואה והגבורה.

<משה פריאל: בואו נשמע עד כמה נשארו מאותם ניצולי - - -

משה גפני: אבל זה לא נושא הדיון.

<משה פריאל: הכול חשוב.

<משה פריאל: לא ייתכן – ולעיתים יש לי תחושה שאתה נמצא במצב כמו במשפט שלמה – בין לבין.

משה גפני: לא.

<משה פריאל: אבל לא ייתכן שבשעה זו כאשר אוכלוסיית - -

משה גפני: אני לא הבנתי מה אתה אומר.

משה גפני: יש תקציב מדינה שאמור להגיע לכנסת.

משה גפני: תקציב המדינה הוא 500 מיליארד שקל.

משה גפני: הנושא שעליו אנחנו דנים עכשיו לא נמצא אפילו בשוליים של העניין.

משה גפני: אפשר לדבר על דבר מוסרי, אבל אי אפשר לדבר על כסף.

משה גפני: בכסף הזה בסדרי העדיפויות, מה שיגיע לכאן, אנחנו נצטרך לדבר על כל מה שאתה אומר.

משה גפני: על ניצולי השואה אנחנו מקיימים פה דיונים כל הזמן.

משה גפני: מאז שאני מכיר את עצמי כיושב-ראש הוועדה כל הזמן קיבלנו פה החלטות על תוספות ותוספות שלצערנו הרב מגיעות לפחות ופחות אנשים.

משה גפני: כל הזמן דנים על העניין הזה.

משה גפני: על הנכים אמרתי את עמדתי.

משה גפני: אמרתי את עמדתי כאן - -

<משה פריאל: אבל הנכים - - - בהסכם.

משה גפני: - - להביא את זה עכשיו לדיון הזה – הדיון הזה הוא משהו אחר לגמרי.

משה גפני: הוא בעיקרו דיון טכני שיש לו היבט מוסרי ציבורי.

משה גפני: אבל אי אפשר לעשות עוול על-ידי כך שמכאן ייצא כסף לדברים אחרים.

משה גפני: זה לעג לרש.

משה גפני: בבקשה, תשלים.

<משה פריאל: - - -

מיקי רוזנטל: אבל אם אתה רוצה להצביע נניח איזשהו נוסח - -

משה גפני: אמרתי בתחילת הישיבה, ואני אומר גם עכשיו.

משה גפני: אני לא חושב שצריך להניח נייר.

משה גפני: זאת החלטת שכר שאני אומר אותה.

מיקי רוזנטל: מה זאת אומרת אתה אומר אותה?

משה גפני: אתה רוצה שיהיה נייר?

משה גפני: נכין נייר.

מיקי רוזנטל: אני חושב שחייבים שיהיה נייר.

משה גפני: נכין נייר, וההצבעה תהיה ב-14:00.

משה גפני: בסדר, אם זה המצב אז בסדר.

<משה פריאל: חבר הכנסת הרב גפני, מדוע לא תיקח את ההצעה של חברי הכנסת מיקי רוזנטל ואילן גילאון לדחות בזמן מסוים את ההחלטה הזאת?

<משה פריאל: לחזור לנושא של חבר הכנסת יצחק וקנין שהעיר נקודה שכבר הייתה ועדה ציבורית.

משה גפני: אני בעד.

משה גפני: בגלל זה - - מי אדוני?

<עידן בנימין: שמי עידן בנימין, אני אזרח עצמאי.

משה גפני: לא - -

<עידן בנימין: ממש בקצרה.

משה גפני: לא, לא.

משה גפני: שמענו.

משה גפני: המשמר החברתי דיבר.

משה גפני: לא נהוג ככה.

משה גפני: אני מבקש – אם אתם עומדים על זה - -

מיקי רוזנטל: לא עומדים.

מיקי רוזנטל: אנחנו רוצים להבין על מה מצביעים.

מיקי רוזנטל: אנחנו מצביעים על תשלום רטרואקטיבי?

משה גפני: לא, לא.

בצלאל סמוטריץ': גפני, תסביר את זה.

יצחק וקנין: זה מעכשיו.

יצחק וקנין: זה לא יכול להיות רטרואקטיבי.

בצלאל סמוטריץ': אתה סביבתי?

בצלאל סמוטריץ': עוד כסף אתה רוצה?

מיקי רוזנטל: אני אמרתי שאני רוצה לדעת על מה מצביעים.

מיקי רוזנטל: גם זה לא מתאים לך?

בצלאל סמוטריץ': אז הוא יסביר.

יצחק וקנין: מיקי, זה לא רטרואקטיבית.

מיקי רוזנטל: אם אתה לא שומע את המשפט "יהודה ושומרון" אתה לא - - - כלום.

יצחק וקנין: מיקי, זה לא רטרואקטיבית.

מיקי רוזנטל: אני רוצה להבין ממתי מצמידים.

משה גפני: בסדר גמור.

משה גפני: למעשה, שכר היסוד של שר יהיה זהה לשכר היסוד של ראש האופוזיציה - זאת הייתה ההחלטה כאן בוועדה לפניי; שכר היסוד של ראש הממשלה יהיה כמו שכר היסוד של יושב-ראש הכנסת; שכר היסוד של סגן שר יהיה כמו שכר של חבר כנסת.

משה גפני: הסכום שעומד בעדכון הנוכחי – במקום הצמדה למדד תהיה הצמדה לשכר הממוצע החל מ-2019.

משה גפני: זה 2018.

משה גפני: זה טעות.

<שגית אפיק: זאת אומרת נקיים את ההחלטה המקורית במובן הזה שנקבל את הסכומים המעודכנים של השכר של חברי הכנסת, של יושב-ראש האופוזיציה ושל יושב-ראש הכנסת.

<שגית אפיק: נכון להיום לאחר העדכון עם השכר הממוצע במשק נקבל את זה מחשבות הכנסת.

<שגית אפיק: את הסכומים האלה נקבע כך ששכר היסוד של שר יהיה כמו שכר היסוד של ראש האופוזיציה אחרי העדכון שיהיה ב-16 בינואר.

<שגית אפיק: אנחנו נקבע אותו בהחלטה.

<שגית אפיק: השכר של ראש הממשלה יהיה כמו שכר יושב-ראש הכנסת לאחר העדכון של 16 בינואר; השכר של סגן שר יהיה כמו השכר של חבר כנסת לאחר העדכון ב-16 בינואר.

<שגית אפיק: החל מ-2019 העדכון של שכר השרים יהיה בהתאם לשכר הממוצע ולא בהתאם למדד.

<שגית אפיק: זה העקרונות שלפיהם ננסח את ההחלטה.

מיקי לוי: בכל מה שאמרת אין רטרואקטיבית.

<שגית אפיק: אין רטרואקטיבית.

עמר בר-לב: אז מה, יהיה אינטרס לחברי הכנסת ולשרים שהאלפיון העליון יעלה את השכר שלו?

משה גפני: אני יכול להגיד עוד דבר אחרי מה ששגית אמרה.

משה גפני: אני קורא ליושב-ראש ועדת הכנסת לשנות את ההחלטה הזאת ולהביא את זה לשכר הממוצע והמדד באמצע כמו שהצעתי לפני שנתיים.

משה גפני: אני קורא לעשות את זה.

משה גפני: אני מציע לקבל החלטה להוציא את שכר חברי הכנסת, וממילא אני אסכים גם ששכר השרים וסגני השרים, לוועדה חיצונית.

משה גפני: כל עוד זה לא קורה אנחנו לא יכולים להשאיר את המצב כמו שהוא.

מיקי רוזנטל: הקריאה שלך מאוד ערכית, אבל אין לה משמעות.

מיקי רוזנטל: אני מבקש שיונח נייר.

מיקי רוזנטל: אני רוצה לדעת את המשמעות התקציבית של זה.

מיקי רוזנטל: אני לא מוכן שנקבל החלטות ככה חאפ-לאפ.

עמר בר-לב: אבל למה שלא תיכנס ההצעה שלך להצעה?

מיקי רוזנטל: אני גם מבקש שההצמדה לא תהיה לשכר הממוצע אלא לשכר החציוני.

משה גפני: אבל אתה יכול להצביע על זה.

מיקי רוזנטל: אני רוצה נייר.

מיקי רוזנטל: אם אני מצביע עכשיו ואתם מקבלים החלטה אתם שוב לוקחים לעצמכם כסף, ואני לא מוכן לזה.

משה גפני: מי לוקח לעצמו כסף?

מיקי רוזנטל: אני מבקש נייר.

מיקי רוזנטל: זכותי לבקש נייר.

עודד פורר: אני לא רואה פה אף שר.

מיקי רוזנטל: זה שאתה אומר שנוציא לוועדה חיצונית – גם הוא אמר שזה נכון בפריימריז, וגם אתה אומר עכשיו.

מיקי רוזנטל: בסוף אנחנו מצביעים בניגוד עניינים, בעניינים שלנו עצמנו.

משה גפני: אבל זה לא נוגע להחלטה, מיקי.

מיקי רוזנטל: אני עושה הכול כדי להפריע בתור אופוזיציה.

מיקי רוזנטל: זכותי לבקש נייר, גברתי.

אילן גילאון: גם אני רוצה נייר.

מיקי רוזנטל: אני מבקש נייר, אני רוצה את המשמעויות הכלכליות של זה – כמה זה עולה למדינה.

מיקי רוזנטל: בלי הדבר הזה אני לא מוכן שנצביע.

משה גפני: היא תוציא נייר.

מיקי רוזנטל: והגילדה תדאג לעצמה.

משה גפני: לא אמרתי אחרת.

משה גפני: אמרתי שצריך להוציא נייר.

משה גפני: נפיץ את זה בין החברים, וההצבעה תהיה ב-14:00.

משה גפני: יש פה עוד סעיף שאני רוצה להצביע עליו, ועליו בוודאי אין צורך בנייר בנושא תיקון החלטת שכר שרים וסגני שרים, נשיא המדינה ונושאי משרה שיפוטית (גילום מס בשל הכנסה הנובעת משדרוג כלי רכב הנובעת משדרוג כלי רכב לצורכי מיגון – הארכת הוראת השעה).

משה גפני: הייתה הוראת שעה לפני חצי שנה - -

מיקי רוזנטל: על זה אנחנו יכולים להצביע.

מיקי רוזנטל: אין לנו שום בעיה.

מיקי רוזנטל: רק שאלה - -

משה גפני: רגע, תן לי רק להשלים.

מיקי רוזנטל: רק יש לי שאלה בעניין הזה.

משה גפני: אני מבקש להאריך את זה בעוד שלם.

משה גפני: אני מקווה שבמהלך התקופה הזאת לנסות להביא חוק שגם האופוזיציה צריכה להצביע עליו, שידבר על שבעת סמלי שלטון שפטורים מתשלום מס בעניין הזה.

בצלאל סמוטריץ': יהודה גליק צריך לשלם מס על האבטחה שלו?

בצלאל סמוטריץ': למה רק סמלי שלטון?

בצלאל סמוטריץ': כל מי שמקבל רכב - - -אני לא מבין את הבעיה.

<קריאות: - - -

משה גפני: נגיע לחוק הזה.

משה גפני: אני אגיע לחוק הזה - - -

אורן אסף חזן: אבטחה זה לא בחירה.

אורן אסף חזן: תאמין לי, זה מעיק.

אורן אסף חזן: אני יודע.

מיקי רוזנטל: סמוטריץ', אם בן של נבחר ציבור משתמש ביום שישי באוטו הוא צריך לשלם על זה מס או לגלם מס?

מיקי רוזנטל: מה עמדת הבית היהודי?

מיקי לוי: איזו שאלה טובה.

<קריאות: - - -

בצלאל סמוטריץ': אתה מוכר - - - בטונות.

אורן אסף חזן: ערימה של צבועים.

בצלאל סמוטריץ': אתה יכול למכור דמגוגיה בטונות.

<קריאות: - - -

מיקי רוזנטל: כמה - - - תתמכו?

מיקי רוזנטל: יה, צבועים.

אורן אסף חזן: מיקי, מה זה קשור?

מיקי רוזנטל: לא קשור.

מיקי רוזנטל: אני רק שאלתי שאלה בענייני מס.

אורן אסף חזן: יהודה גליק מאובטח - - -

מיקי רוזנטל: אם בן של ראש ממשלה למשל - -

<קריאות: - - -

בצלאל סמוטריץ': צבועים.

אורן אסף חזן: זה שאתה פחדן - - -

מיקי רוזנטל: אם הוא הולך לזונות אתה משלם או לא?

אורן אסף חזן: - - -

מיקי רוזנטל: - - -

<קריאות: - - -

אורן אסף חזן: מה זה קשור אחד בשני?

מיקי רוזנטל: ערימה של צבועים.

אורן אסף חזן: מה זה קשור?

אורן אסף חזן: איזה כלומניק.

אורן אסף חזן: אתה כלומניק, אחי.

מיקי רוזנטל: - - - אפסים.

משה גפני: תעזוב אותו.

אורן אסף חזן: יש לו אודישן בהבימה.

משה גפני: אורן, תעזוב אותו.

מיקי רוזנטל: מה, אתה יועץ לענייני זונות?

אורן אסף חזן: - - -

מיקי רוזנטל: בתור מה אתה צועק?

מיקי רוזנטל: בתור אחד שמומחה בזונות?

אורן אסף חזן: אני חושב שאתה יכול לשאול את אשתך או את אמא שלך, אולי היא תגיד לך.

עודד פורר: אני מצפה ממך לגנות את מה שקרה פה הרגע.

משה גפני: בסדר.

עודד פורר: זאת שערורייה שאין כדוגמתה.

אורן אסף חזן: אתה שופך דם יהודי פעם אחר פעם.

אורן אסף חזן: אתה נותן להם פעם אחר פעם לדבר אליי ככה, אתה מלבין פניי ברבים, ואתה יודע מה דינו של מלבין פניו ברבים.

אורן אסף חזן: מהיום אני ואתה גמרנו - -

משה גפני: למה אתה אומר את זה?

אורן אסף חזן: אתה מאפשר להם לדבר ככה - -

משה גפני: אני אפילו לא שמעתי מה הם דיברו - -

עודד פורר: איך שדיבר חבר הכנסת רוזנטל, היית צריך להוציא אותו במקום.

אורן אסף חזן: אתה מבזה את הכנסת.

אורן אסף חזן: תתבייש לך.

משה גפני: טוב.

אורן אסף חזן: העיקר שם כיפה וזקן ארוך - -

מיקי לוי: לא, לא, לא.

אורן אסף חזן: תוריד את הכיפה - -

מיקי לוי: לא, לא, אורן, תבקש סליחה.

עודד פורר: אורן, תבקש סליחה.

מיקי לוי: תבקש סליחה.

מיקי לוי: מה זה?

אורן אסף חזן: כשאתה נותן יד לדבר אליי ככה בוועדה אתה צריך להוריד את הכיפה מהראש.

עודד פורר: - - -

אורן אסף חזן: שתקתי שלוש שנים.

אורן אסף חזן: לא שותק לך יותר- -

איתן ברושי: אורן, די.

אורן אסף חזן: אתה אל תתערב.

אורן אסף חזן: לא שותק לכם יותר.

אורן אסף חזן: לא אתן לכם לעשות את זה.

אורן אסף חזן: אתם לא אלוהים, אתם לא בעל הבית של כולם.

אורן אסף חזן: יש גבול.

אורן אסף חזן: לקחת סתם כספי ציבור – בסדר, לעשות קומבינות על הגב שלנו – בסדר, לעבוד על חברי הכנסת בכספים הקואליציוניים – שותק לך.

אורן אסף חזן: לא אתן לך לתת להם לדבר אליי ככה.

משה גפני: טוב.

אורן אסף חזן: שמעת?

אורן אסף חזן: לא אתן לך.

אורן אסף חזן: אם אתה תמשיך גם הציבור יידע בדיוק מי אתה.

אורן אסף חזן: נגמר הסיפור.

אורן אסף חזן: תתבייש.

משה גפני: עודד, בבקשה.

עודד פורר: אדוני, כשנפתח הסכר ככה זה נראה - -

אורן אסף חזן: לא, אתה לא יודע איזה סכר נפתח היום - -

עודד פורר: שערורייה.

אורן אסף חזן: - - תזכור את המילה שיצאה לי מהפה.

אורן אסף חזן: הולכים להיות לך דיונים מאוד ארוכים איתי בוועדה.

אילן גילאון: עוד סחיטה באיומים.

אורן אסף חזן: חצוף.

עודד פורר: אני רוצה לחזור לנושא.

עודד פורר: ההחלטה הזאת שנאשר אותה לשנה כי אין ברירה אלא לאשר אותה לשנה, היא עוד שערורייה בהתנהלות של רשות המסים, גם כלפי המאובטחים כולם ובכלל בכל נושא שווי השימוש שהפך להיות משאבה לכספים מהציבור.

עודד פורר: לא יכול להיות שאנחנו מתנהלים מול רשות המסים על אותו אינסטלטור, על אותו טכנאי שכל הרכב שלו – כול כולו לעבודה מאה אחוז לייצור הכנסה, והוא לא יכול להגיש את זה כאמצי לייצור הכנסה, אלא מכירים לו רק ב-45%.

עודד פורר: זה כאילו שעל המחשב שלו יגידו לו, אנחנו מכירים רק ב-45% מהקנייה של המחשב.

עודד פורר: את העניין הזה מפרידים בכוונה ומנסים להביא לנו כאילו אנחנו פותרים בעיה אחרת.

עודד פורר: לעניין הרכב המאובטח, רק שתדע, חבר הכנסת רוזנטל, על רכב אבטחה שהוא רכב משוריין אף אחד לא יכול לנהוג חוץ מהנהג.

עודד פורר: גם בעל הרכב לא יכול לנהוג.

עודד פורר: לכן - - -

משה גפני: עודד, לכן אני מבקש את זה רק לשנה.

משה גפני: בגלל הסיבה הזאת שאנחנו מקיימים את הדיונים על שווי שימוש.

עודד פורר: החוק שאתה מדבר עליו לפתור את הסוגיה הזאת חייב לכלול גם את הפתרון לכל אותם עצמאים שיוצאים בבוקר לעבודה, ומשלמים לרשות המסים בשביל לעבוד.

משה גפני: אוקיי.

משה גפני: רבותיי, תיקון החלטת שכר שרים וסגני שרים, בבקשה, תקריאי.

<שגית אפיק: אנחנו נתקן את החלטת משכורת נשיא המדינה לעניין שווי שימוש.

<שגית אפיק: נאריך בשנה את ההחלטה הקודמת שלכם בנושא גילום שווי שימוש ברכב – אותה דלתא שדובר עליה אז.

<שגית אפיק: זאת רק הוראת תחולה של שנה; נתקן את החלטת שכר שרים וסגני שרים – הוראת שעה (תיקון), התשע"ח-2018 לגבי אותם שרים מאובטחים ולגבי ראש הממשלה.

<שגית אפיק: גם כן הארכה בשנה; ואת החלטת משכורת נושא משרה שיפוטית – הוראת שעה (תיקון) – גם אותה נאריך בשנה לגבי שווי השימוש של נשיאת בית המשפט העליון.

משה גפני: מי בעד אישור תיקון ההחלטה?

משה גפני: מי נגד?

משה גפני: בעד תיקון ההחלטה – פה-אחד

משה גפני: נמנעים – איין

משה גפני: ההחלטה עברה פה-אחד.

משה גפני: בנושא הקודם אנחנו נפיץ בין חברי הוועדה את ההחלטה בדבר תיקון שכר שרים וסגני שרים, ותהיה הצבעה ב-13:45.

מיקי רוזנטל: אני רק מבקש שיהיו נתונים מהאוצר מה המשמעות הכלכלית של הדבר.

משה גפני: אם הם ייתנו.

משה גפני: אני חושב שהם מתנגדים.

משה גפני: הישיבה נעולה.